text: Region Syddanmark bøjer sig for kritik 
  03 juli 2012 kl. 09.00
  Ny aftale mellem Region Syddanmark og Epilepsihospitalet Filadelfia sikrer behandling af syddanske epilepsipatienter
  Politikerne i Region Syddanmark bøjer sig nu for kritikken fra patientforening og epileptikere. De frygtede for en dårligere behandling af dem efter Region Syddanmark havde opsagt aftalen med epilepsisygehuset i Dianalund på Sjælland. 
   
  
  65 mill. kr. over to år
  Den to-årige aftale mellem Region Syddanmark og epilepsihospitalet er et tillæg til den driftsaftale, Region Sjælland har indgået med privathospitalet på vegne af de fem regioner. Ifølge suppleringsaftalen afsætter Region Syddanmark 35 mio. kr. til behandlinger på Filadelfia i år og 30 mio. kr. til næste år. Pengene skal dække regionens samlede udgifter til behandling på epilepsihospitalet.
  
  For de mest syge 
  Behandlingen af langt de fleste epileptikere i Region Syddanmark foregår ellers på Odense Universitetshospital og på sygehuset i Vejle.
  Men her har man ikke højt specialiserede behandlingstilbud til de mest syge patienter.
  